**IŠVADA DĖL KORUPCIJOS PASIREIŠKIMO TIKIMYBĖS**

**BUIVYDIŠKIŲ PAGRINDINĖJE MOKYKLOJE**

 Vadovaujantis Lietuvos Respublikos korupcijos prevencijos įstatymu Nr. IX-904, Korupcijos rizikos analizės atlikimo tvarkos aprašu*,* patvirtintu Lietuvos Respublikos Vyriausybės 2002 m. spalio 8 d. nutarimu Nr. 1601, Valstybės ar savivaldybės įstaigų veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijomis*,* patvirtintomis Lietuvos Respublikos specialiųjų tyrimų tarnybos direktoriaus 2011 m. gegužės 13 d. įsakymu Nr. 2-170 ir siekdami nustatyti Buivydiškių pagrindinėje mokykloje (toliau – Mokykla), kurios steigėjas yra Švietimo, mokslo ir sporto ministerija, veiklos sritis, kuriose galimai egzistuoja įstaigų veiklą veikiantys išoriniai ir (ar) vidiniai ir (ar) individualūs rizikos veiksniai, galintys sudaryti galimybes atsirasti korupcijai, įstaigoje buvo atliktas korupcijos tikimybės (toliau – KT) nustatymas. Korupcijos pasireiškimo tikimybės nustatymą atliko ugdymą raštinės vedėja Milda Malevičienė, atsakinga už korupcijai atsparios aplinkos kūrimą Mokykloje.

 Analizuotas 2023 m. laikotarpis. Tyrimas atliktas analizuojant teisės aktus, kuriais vadovaujasi Mokykla ir vertinant ir analizuojant situaciją. Atlikus tyrimą, nustatytos veiklos sritys, kuriose egzistuoja korupcijos pasireiškimo tikimybė. Korupcijos pasireiškimo tikimybės nustatymas atliktas pagal Rekomendacijų kriterijus.

1. **Padaryta korupcijos pobūdžio nusikalstama veika.**

Per analizuojamąjį laikotarpį Mokykloje nebuvo užfiksuoti Korupcijos prevencijos įstatymo Nr. IX-904 2 straipsnio 2 dalyje nurodytų korupcinio pobūdžio nusikalstamų veikų atvejai. Taip pat nebuvo užfiksuoti teisės pažeidimai, už kuriuos numatyta administracinė, tarnybinė (drausminė) ar kitokia teisinė atsakomybė, atvejai. Pranešimų apie galimas korupcinio pobūdžio nusikalstamas veikas ar kitus tapataus pobūdžio teisės pažeidimus Mokykloje korupcijos pasireiškimo tikimybės nustatymo laikotarpiu negauta.

Mokykloje sudarytos galimybės darbuotojams, kitiems asmenims kreiptis ir informuoti Mokyklos direktorių ir darbuotoją, atsakingą už korupcijai atsparios aplinkos kūrimą, apie galimas korupcinio pobūdžio nusikalstamas veikas ar kitus tapataus pobūdžio, tačiau mažiau pavojingus teisės pažeidimus. Kreiptis ir informuoti galima:

- tiesiogiai atvykus į Mokyklą pateikiant rašytinį pranešimą (23 kabinetas, Beržų g. 2A, Buivydiškių k., Vilniaus r. sav.);

- atsiuntus pranešimą paštu, adresu: Beržų g. 2A, Buivydiškių k., LT- 14165, Vilniaus r. ar elektroniniu paštu maleviciene.buimok@gmail.com

- telefonu 85 231 9414

Pateikiant pranešimą Lietuvos Respublikos specialiųjų tyrimų tarnybai: <https://www.stt.lt/lt/praneskite-apie-korupcija/palikite-pranesima-cia/>

1. **Mokyklos darbuotojų funkcijos, uždaviniai, darbo ir sprendimų priėmimo bei atsakomybė nėra išsamiai reglamentuoti“.**

Per analizuojamą laikotarpį Mokyklos darbuotojų funkcijos, uždaviniai, darbo ir sprendimų priėmimo tvarka buvo aiškiai apibrėžti, nenustatyta įstatymų ir kitų teisės aktų neatitikimų, priimti administraciniai aktai nuolat peržiūrimi ir, esant poreikiui, koreguojami. Darbuotojų funkcijos, uždaviniai, atsakomybės, sprendimų priėmimo tvarka reglamentuoti Mokyklos darbo tvarkos taisyklėse, darbuotojų pareigybių aprašymuose, Mokyklos direktoriaus įsakymais patvirtintose veiklos ir buhalterinėse tvarkose. Darbuotojai su dokumentais supažindinti. Teisės aktai periodiškai peržiūrimi. Darbuotojų pavaldumas ir atskaitingumas reglamentuotas darbuotojų pareigybių aprašymuose.

Su šiuo kriterijumi susiję, korupciją skatinantys faktoriai nenustatyti.

1. **Daugiausia priimami sprendimai, kuriems nereikia kitos valstybės ar savivaldybės įstaigos patvirtinimo.**

Mokykla yra LR Švietimo, mokslo ir sporto ministerijai pavaldi biudžetinė įstaiga, turinti  įgaliojimus savarankiškai priimti kai kuriuos sprendimus, susijusius su Mokyklos turto valdymu, naudojimu, ir disponavimu juo, asmenų įdarbinimu, viešaisiais pirkimais, kurių teisės aktai nenustato prievolės derinti su kitomis valstybės įstaigomis. Mokykloje asmenys įdarbinami teisės aktų nustatyta tvarka. Viešieji pirkimai dažniausiai yra nedidelės vertės ir vykdomi per elektroninę viešųjų pirkimų sistemą arba apklausos būdu vadovaujantis teisės aktais.

1. **Naudojama valstybės ar tarnybos paslaptį sudaranti informacija.**

Per analizuojamąjį laikotarpį Mokykloje nebuvo veiklos sričių, sričių, kurios būtų susijusios su įslaptintos informacijos gavimu, naudojimu ir apsauga. Teisės aktų nustatyta tvarka informacija apie mokinius konfidenciali.

Per vertinamąjį laikotarpį konfidencialios informacijos administravimo, apsaugos ir

kontrolės esminių pažeidimų gimnazijoje nenustatyta.

1. **Anksčiau atlikus rizikos analizę, buvo nustatyta veiklos trūkumų.**

Analizuojamu laikotarpiu Specialiųjų tyrimų tarnyba teisės aktų nustatyta tvarka neatliko korupcijos rizikos analizės.

**IŠVADA**

Išanalizavus Mokyklos veiklos sritis pagal parinktus korupcijos prevencijos pasireiškimo tikimybės nustatymo kriterijus, įvertinus esamą padėtį, galima teikti, kad Buivydiškių pagrindinėje mokykloje korupcijos pasireiškimo tikimybė yra maža. Rizikos veiksniai nenustatyti.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_